CELEX: C2005/006/09
Language: da
Date: 2005-01-08 00:00:00
Title: Domstolens dom (Anden Afdeling) af 11. november 2004 i sag C-249/02, Den Portugisiske Republik mod Kommissionen for De Europæiske Fællesskaber (Landbrug — fælles landbrug politik — finansiering af EUGFL — statens faktiske udgifter lavere end de forventede udgifter, der var meddelt Kommissionen — Kommissionens kompetence til at nedsætte de i form af forskud udbetalte beløb — en skrivelse fra en generaldirektør i Kommissionen med underretning til medlemsstaten om denne nedsættelse — retsakt med bindende retsvirkninger)

8.1.2005   
            
            
               DA
            
            
               Den Europæiske Unions Tidende
            
            
               C 6/6
            
         
      DOMSTOLENS DOM
   
   (Anden Afdeling)
   af 11. november 2004
   i sag C-249/02, Den Portugisiske Republik mod Kommissionen for De Europæiske Fællesskaber (1)
   
   (Landbrug - fælles landbrug politik - finansiering af EUGFL - statens faktiske udgifter lavere end de forventede udgifter, der var meddelt Kommissionen - Kommissionens kompetence til at nedsætte de i form af forskud udbetalte beløb - en skrivelse fra en generaldirektør i Kommissionen med underretning til medlemsstaten om denne nedsættelse - retsakt med bindende retsvirkninger)
   (2005/C 6/09)
   Processprog: portugisisk
   I sag C-249/02, angående et annullationssøgsmål i henhold til artikel 230 EF, anlagt den 1. juli 2002, Den Portugisiske Republik (befuldmægtiget: L. Fernandes, bistået af C. Botelho Moniz og E. Maia Cadete) mod Kommissionen for De Europæiske Fællesskaber (befuldmægtiget: L. Visaggio, bistået af N. Castro Marques), har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann, J.-P. Puissochet (refererende dommer), R. Schintgen og J.N. Cunha Rodrigues; generaladvokat: D. Ruiz-Jarabo Colomer; justitssekretær: ekspeditionssekretær M. Múgica Arzamendi, den 11. november 2004 afsagt dom, hvis konklusion lyder således:
   
               1)
            
            
               Den beslutning, der er indeholdt i skrivelsen af 18. april 2002 fra generaldirektøren for Generaldirektorat for Landbrug under Kommissionen for De Europæiske Fællesskaber, og som vedrører en nedsættelse af de forskud, der var bevilget for regnskabsåret 2002 i henhold til artikel 39, stk. 3, i Kommissionens forordning (EF) nr. 1750/1999 af 23. juli 1999 om gennemførelsesbestemmelser til Rådets forordning (EF) nr. 1257/1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL), som senest ændret ved Kommissionens forordning nr. 1763/2001 (EF) af 6. september 2001, annulleres.
            
         
               2)
            
            
               Kommissionen for De Europæiske Fællesskaber betaler sagens omkostninger.
            
         
      (1)  EFT C 219 af 14.9.2002.